Da Baian hod em Bonus gsogt, ea soid eahm wenigstns an Süwatölla, an kloan Betrog Goid und a skythischs Gwandl gebm. Owa da Rema Bonus hod se gfiacht das a an Präsedenzfoi mochat und hods oglehnt. Da Baian hod drafhi droht das a en remischn Balkan vawiastn wead. Drafhi hod eahm da Bonus owa zan Bdenkn gebm, das des fia eahm a mülitarisch recht valusti wean kennt. Den de Rema hobm 568/569 mid de Tu-küe an Vatrog ogschlossn. Dea hod owa nix brocht, weu de Tiakn söwa untaranaund Bresln ghobd hom.